**INFORMACIJA AKCIONARIMA AD CENTROPROJEKT-AIK BEOGRAD**

**Obaveštamo da Rešenjem Komisije za hartije od vrednosti br.1/1-102-692/3-21 od 26.02.2021. godine AD Centroprojekt – AIK Beograd više nije otvoreno, odnosno javno akconarsko društvo, već je postalo zatvoreno, odnosno društvo koje nije javno.**

**Beogradska berza ad Beograd je svojim Rešenjem br. 01/4 br.494/21 od 22.02.2021. godine isključila akcije AD Centroprojekt-AIK Beograd sa berze, s obzirom da je društvo zatvoreno i da nema više javni karakter.**

**To znači, da se akcijama Društva više neće trgovati na Berzi, kada je akcionar Društva mogao prodavati akcije i licima koja nisu akcionari Društva, odnosno da su lica koja nisu akcionari društva mogla kupovati akcije od lica koja su akcionari Društva.**

**Prema članu 261. Zakona o privrednim društvima i Statutu Društva akcije se mogu sloodno prenositi. Prenos akcija u društvima koja nisu javna akcionarska društva vrši se ugovorom koji se zaključije u pisanoj formi i overava.**

**Akcionari Društva saglasno zakonu i statute Društva akcije će ubuduće moći prodavati ili kupovati samo međusobno. Trenutno u AD Centroprojekt – AIK Beograd ima ukupno 75 akcionara.**

**Ubuduće, akcionar koji želi da proda svoje akcije obavestiće o tome pisanim putem direktora Društva. Direktor će potom Putem internet stranice Društva obavestiti ostale akcionare o nameri akcionara da proda svoje akcije i po kojoj ceni. Nakon toga akcionar koji želi da kupi akcije obavestiće pisanim putem direktora Društva.**

**Ako ima više akcionara koji su prihvatili ponudu od prodavca akcija oni stiču akcije prodavca srazmerno broju svojih akcija, o čemu direktor Društva daje obaveštenje o tome koliko pojedini akcionar može steći akcija.**

**Prodavac i kupac će morati da sačine ugovor o kupoprodaji akcija i isti overe kod notara. Kod notara se plaća samo overa potpisa na ugovoru i ista iznosi 360 dinara po jednom potpisu na jednom primerku ugovora. Ugovorom će se utvrditi broj akcija koje se prodaju, cena i rok za isplatu akcija.**

**Prodavac akcija će primerak ugovora odneti kod svog brokera na realizaciju ugovora. U svakom slučaju i prodavac i kupac moraće da imaju svog brokera i svoje važeće, namenske račune kod neke od banaka.**

**Ukoliko akcionar nema otvoren namenski račun, ili mu je stari ugašen, otvoriće ga lako nakon odlaska kod svog brokera i dobijanja odgovarajećeg dokumenta koji će akcionar odneti u banku i otvoriti račun.**

**U Berogradu, 01.03.2021. g.**

**Direktor, Miroljub Ilić**